
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ ҪУТ ҪАНТАЛӐКПА 
УСӐ КУРАССИ ҪИНЧЕН" САККУНӖН 111 СТАТЙИНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи чӳк уйӑхӗн 29-мӗшӗнче
йышӑннӑ

1 статья
Чӑваш Республикин "Чӑваш Республикинче ҫут ҫанталӑкпа усӑ курасси ҫинчен" 1999 ҫулхи чӳк уйӑхӗн 10-мӗшӗнчи 17 №-лӗ саккунӗн (Чӑваш Республикин Патшалӑх Канашӗн ведомоҫӗсем, 1999, 32 №; 2002, 46 №; 2003, 53, 57 №-сем; 2004, 61 №; 2005, 65 №; 2006, 71 №; 2007, 73 №; 2008, 78 №; 2009, 80 №; 2010, 84, 86 №-сем; 2011, 90 №; 2012, 92 № (I том); "Республика" хаҫат, 2012, раштав уйӑхӗн 7-мӗшӗ; Чӑваш Республикин Саккунӗсен пуххи, 2013, 7, 12 №-сем; 2014, 5, 11 №-сем; 2015, 2 №; 2016, 3, 10 №-сем; 2017, 11 №; "Республика" хаҫат, 2018, ака уйӑхӗн 4-мӗшӗ, раштав уйӑхӗн 5-мӗшӗ; 2019, ҫу уйӑхӗн 15-мӗшӗ; 2020, пуш уйӑхӗн 11-мӗшӗ, ҫӗртме уйӑхӗн 17-мӗшӗ, юпа уйӑхӗн 28-мӗшӗ; 2021, юпа уйӑхӗн 27-мӗшӗ; 2023, утӑ уйӑхӗн 19-мӗшӗ, юпа уйӑхӗн 4-мӗшӗ; 2024, нарӑс уйӑхӗн 21-мӗшӗ) 111 статйине ҫакӑн пек улшӑнусем кӗртес:
1) "а" пунктӑн ҫиччӗмӗш тата саккӑрмӗш абзацӗсене ҫакӑн пек ҫырса хурас:
"пулма пултаракан сиен Чӑваш Республикин территорийӗнче физически сӑпатсен пурнӑҫӗпе сывлӑхне, тавралӑха, физически сӑпатсемпе юридически сӑпатсен пурлӑхне сиен кӳме пултарнӑ тӗслӗхре гидротехника сооруженийӗнче авари пулнӑ чухне пулма пултаракан сиенӗн виҫине тӗрӗс палӑртас пайра пулма пултаракан сиен тӗлӗшпе килӗштермелли йӗркене ҫирӗплетесси; 
пулма пултаракан сиен Чӑваш Республикин территорийӗнче физически сӑпатсен пурнӑҫӗпе сывлӑхне, тавралӑха, физически сӑпатсемпе юридически сӑпатсен пурлӑхне сиен кӳме пултарнӑ тӗслӗхре гидротехника сооруженийӗнче авари пулнӑ чухне пулма пултаракан сиенӗн виҫине тӗрӗс палӑртас пайра пулма пултаракан сиен тӗлӗшпе килӗштересси;";
2) "г" пунктӑн улттӑмӗш абзацне "ҫӗр айӗнчи пуянлӑха" сӑмахсем хыҫҫӑн ", тӗпчев ӗҫ-хӗлне пурнӑҫласси" сӑмахсем хушса хурас;
3) "д" пунктра:
а) ҫакӑн пек ҫырса ҫирӗм пиллӗкмӗш тата ҫирӗм улттӑмӗш ҫӗнӗ абзацсем хушса хурас:
"тӗп нефтепроводсене, нефть продукчӗсен пӑрӑхӗсене тата вӗсен уйӑрайми технологи пайӗсене тӑвас, юсаса ҫӗнетес, тӗпрен юсас ӗҫсене пурнӑҫлама кирлӗ ҫӗр айӗнчи анлӑ сарӑлнӑ пуянлӑхсене шыраса тупас тата кӑларас тӗллевпе ҫӗр айӗнчи вырӑн пӗлтерӗшлӗ пуянлӑхсен Раҫҫей Федерацийӗн "Ҫӗр айӗнчи пуянлӑхсем ҫинчен" саккунӗн 23 статйин пӗрремӗш пайӗн 1-мӗш пунктӗнче кӑтартнӑ лаптӑкӗпе усӑ курмалли правӑна аукцион ирттермесӗр парасси ҫинчен;
тӗп газопроводсене тата вӗсен уйӑрайми технологи пайӗсене тӑвас, юсаса ҫӗнетес, тӗпрен юсас ӗҫсене пурнӑҫлама кирлӗ ҫӗр айӗнчи анлӑ сарӑлнӑ пуянлӑхсене шыраса тупас тата кӑларас тӗллевпе ҫӗр айӗнчи вырӑн пӗлтерӗшлӗ пуянлӑхсен Раҫҫей Федерацийӗн "Ҫӗр айӗнчи пуянлӑхсем ҫинчен" саккунӗн 23 статйин пӗрремӗш пайӗн 1-мӗш пунктӗнче кӑтартнӑ лаптӑкӗпе усӑ курмалли правӑна аукцион ирттермесӗр парасси ҫинчен;";
ӑ) ҫирӗм пиллӗкмӗш – вӑтӑр ҫиччӗмӗш абзацсене тивӗҫлӗн ҫирӗм ҫиччӗмӗш – вӑтӑр тӑххӑрмӗш абзацсем тесе шутлас;
б) ҫакӑн пек ҫырса абзац хушса хурас:
"ҫӗр лаптӑкӗ ҫӗр айӗнчи анлӑ сарӑлнӑ пуянлӑхсем (вӗсен запасӗсене ҫӗр айӗнчи пуянлӑхсен запасӗсен патшалӑх балансӗпе шута илнӗ) упранакан чикӗсенче тата (е) уйӑрса панӑ сӑрт-ту евӗр усӑ курма панӑ ҫӗр айӗнчи вырӑн пӗлтерӗшлӗ пуянлӑхсен лаптӑкӗсен чиккисенче вырнаҫнӑ чухне ҫӗр айӗнчи пуянлӑхсене шыраса тупма тата кӑларма кирлӗ ҫӗр лаптӑкӗсен чиккисенче капиталлӑ строительство объекчӗсене тӑвассине килӗштерес енӗпе ӗҫлекен комисси туса хурасси;".
2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи раштав уйӑхӗн 3-мӗшӗ

